Strateški svet je na svoji seji dne 29. novembra 2021potrdil naslednjo vsebino poslanstva, vizije in dolgoročnega strateškega načrta naše Višje strokovne šole za obdobje **2021–2026**:

**POSLANSTVO**

Poslanstvo Višje strokovne šole Ravne je izvajanje višješolskih študijskih programov in zagotavljanje strokovnih ter zaposljivih diplomantov gospodarstvu.

Želimo, da je naša šola prepoznavna na Koroškem kot kakovostna vertikala Srednje šole Ravne na področju izobraževanja mladih ter odraslih za strojništvo in mehatroniko. Svoje poslanstvo vidimo tudi na področju dopolnilnega izobraževanja, s katerim se odzivamo na izobraževalne potrebe zaposlenih v podjetjih. Potrebe na trgu dela opozarjajo na aktualnost tako strojništva kot mehatronike, zato vzdržujemo in razvijamo kakovostno strokovno izobraževanje za poklice na področju strojništva in mehatronike.

**VIZIJA**

Želimo postati šola, ki ponuja študentom kakovostno strokovno znanje in veščine, jih usmerja ter vodi na poti k vseživljenjskemu učenju in k učeči se skupnosti, jih uči delati v timu, ustvarjalno razmišljati, biti zdravo ambiciozen ter uspešno izpolnjevati pričakovanja podjetij. Želimo potrjevati ugled kakovostne višje strokovne šole, ki je pomemben dejavnik razvoja gospodarstva v lokalnem in širšem prostoru.

**DOLGOROČNI RAZVOJNI NAČRT ZA OBDOBJE 2021–2026**

Strateški cilji Višje strokovne šole Šolskega centra Ravne vključujejo razvoj šole v institucijo, ki bo razvijala stroko, usposabljala dobre kadre za delo in nadaljnje izobraževanje ter tvorno sodelovala s širšim okoljem, in sicer v naslednjem smislu:

* Svojo kulturo in klimo fleksibilne izobraževalne inštitucije, usmerjene v študenta in okolje, v katerem deluje, želimo razvijati kot specifično prednost.
* V tem smislu bomo razvijali avtonomnost in lastne pristope za sodelovanje, tako z bazo na srednjih šolah v zavodu kot tudi navzven.
* Posebne aktivnosti bomo namenjali prepoznavnosti kvalitete naših diplomantov pri zaposlovanju ali nadaljevanju študija v visokem šolstvu doma in v tujini.
* Pospeševanju in povečevanju deleža končanega študija.
* Razvoju novih aktualnih izobraževalnih modulov in programov v regiji in na nacionalnem nivoju.
* Razvoju skupnih mednarodno priznanih programov oz. modulov.

Za uresničitev strateškega načrta so predvidene naslednje aktivnosti:

* Enakovredno in primerljivo vključevanje v enoten evropski višješolski prostor – spodbujanje aktivne mednarodne mobilnosti študentov, učiteljev, zaposlenih in partnerjev v podjetjih.
* Zagotavljanje kakovostnih materialnih in kadrovskih pogojev za delovanje šole.
* Zagotavljanje zadostnih finančnih sredstev za izvedbo rednega in izrednega študija.
* Iskanje načinov za pridobivanje dodatnih sredstev za financiranje iz lastne tržne dejavnosti, z uporabo lastnega znanja.
* Promocija znanja in spodbujanje vseživljenjskega učenja in izobraževanja v gospodarstvu v stroki.
* Aktivno sodelovanje z gospodarstvom pri analizi izobraževalnih potreb in razvoju novih poklicnih standardov.
* Posodabljanje obstoječega višješolskega strokovnega programa, razvoj novih modulov, izbirnih vsebin, specialističnih modulov.

**STRATEŠKE USMERITVE:**

 1. Kakovosten študij, ki vodi k strokovni odličnosti

 2. Zadovoljstvo študentov, dobra klima ter kultura na šoli

3. Zadovoljstvo zaposlenih, ustrezna komunikacija ter spoštovanje med študenti in zaposlenimi

**VREDNOTE:**

* odgovornost in zanesljivost
* znanje
* strokovnost
* inovativnost
* spoštovanje sebe in drugih ter drugačnih
* pozitivna komunikacija
* poštenost
* vztrajnost
* skrb za telesno in duševno zdravje